PATVIRTINTA

VšĮ „Lazdijų turizmo informacinis centras“ direktoriaus 2023 m. birželio 05 d. įsakymu Nr. 4P-4

**VŠĮ „LAZDIJŲ TURIZMO INFORMACINIS CENTRAS“ TURIZMO PLĖTROS VADOVO**

**PAREIGYBĖS APRAŠYMAS**

**I. BENDROSIOS NUOSTATOS**

1. Turizmo plėtros vadovo pareigybės paskirtis – Lazdijų turizmo informacijos centre (toliau – Lazdijų TIC) koordinuoti, planuoti ir įgyvendinti veiklą, Centro įstatuose numatytiems Centro tikslams ir uždaviniams įgyvendinti.

2. Turizmo plėtros vadovą skiria ir atleidžia iš pareigų Lazdijų TIC direktorius (toliau - direktorius).

3. Turizmo plėtros vadovą atostogų, komandiruotės, ligos atvejais pavaduoja direktoriaus paskirtas Lazdijų TIC darbuotojas, pavadavimą įforminus įsakymu.

4. Savo veikloje Turizmo plėtros vadovas vadovaujasi Lietuvos Respublikos įstatymais, Vyriausybės normatyviniais dokumentais, direktoriaus įsakymais, vidaus darbo tvarkos taisyklėmis, kitais organizacijos veiklą reglamentuojančiais dokumentais bei šiais nuostatais.

**II. KVALIFIKACINIAI REIKALAVIMAI**

5. Turizmo plėtros vadovas turi atitikti jam keliamus kvalifikacinius reikalavimus:

5.1. turėti aukštąjį išsilavinimą;

5.2. mokėti laisvai kalbėti, rašyti ir skaityti anglų kalba, ne žemesniu kaip B2 kalbos mokėjimo lygiu (pagal Bendruosiuose Europos kalbų matmenyse nustatytą ir apibūdintą šešių kalbos mokėjimo lygių sistemą);

5.3. gerai išmanyti Lazdijų rajono savivaldybės turizmo išteklius ir teikiamas paslaugas;

5.4. būti susipažinusiam su Lietuvos turizmo ištekliais;

5.5. turėti šias kompetencijas: strategiškai planuoti rinkodaros planus, atlikti rinkos tyrimus ir analizuoti duomenis, kurti strateginius verslo ryšius, puikiai bendrauti, užmegzti partnerystes ir teikti informaciją;

5.6. gebėti organizuoti veiklą, kaupti, sisteminti, apibendrinti informaciją.

5.7. mokėti dirbti kompiuteriu (Microsoft Word, Outlook Express, Internet Explorer arba analogiškas funkcijas atliekančiomis programomis);

5.8. žinoti tarnybinio etiketo reikalavimus, bendravimo ir dalykinio pokalbio taisykles, būti mandagiam, taktiškam.

**III. PAGRINDINĖS FUNKCIJOS**

6. Turizmo plėtros vadovas:

6.1. organizuoja viešuosius ryšius bei skaitmenines kampanijas, skirtas tarptautiniam Lazdijų rajono savivaldybės žinomumui gerinti;

6.2. pristato Lazdijų rajono savivaldybę potencialiems investuotojams ir užtikrina efektyvią verslo komunikaciją;

6.3. formuoja Lazdijų rajono savivaldybės įvaizdį ir vykdo rinkodaros komunikaciją su tikslinėmis grupėmis (verslo įmonės, turizmo agentūros, atvykstantys turistai, grįžtantys emigrantai ir kt.);

6.4. kuria ir vykdo veiksmus, siekiant padidinti Lazdijų rajono savivaldybės ekonominį patrauklumą (turizmo rinkų analizę, planavimą, projektų rengimą ir įgyvendinimą);

6.5. dalyvauja turizmo parodose, verslo misijose ir kituose renginiuose, skatinančiuose atvykstamąjį ir vietinį turizmą;

6.6. bendradarbiauja su savivaldos institucijomis, valstybės institucijomis, Lietuvos turizmo verslo asociacijomis ir kitomis organizacijomis;

6.7. organizuoja ir planuoja mokamas ir nemokamas ekskursijas, žygius, išvykas;

6.8. bendradarbiauja su atitinkamomis institucijomis, fiziniais ir juridiniais asmenimis, kurie užsiima rekreacine veikla teritorijoje, ir teikia konsultacijas dėl rekreacinės veiklos ir turizmo plėtros Lazdijų rajono savivaldybėje;

6.9. kuria ir administruoja Lazdijų TIC reklaminius profilius socialiniuose tinkluose;

6.10. planuoja, rengia ir įgyvendina projektus, skirtus paramai gauti iš Europos Sąjungos ir kitų fondų, taip pat prižiūri vykdomų projektų eigą ir rengia ataskaitas;

6.11. siekia geresnių veiklos rezultatų, skatina novatoriškumą darbe ir prisideda prie Centro gerovės vardo kūrimo;

6.12. kuria naujus turizmo produktus, planuoja trumpalaikius ir ilgalaikius rinkodaros tikslus bei užtikrina jų įgyvendinimą;

6.13. kuria ir valdo išorinės komunikacijos kanalus bei rinkodaros projektus Lazdijų krašto turizmo išteklių viešinimui;

6.14. rengia ir koordinuoja rinkodaros kampanijas, analizuoja klientų/segmentų duomenis, atlieka rinkodaros kampanijų ir pardavimų veiksmų analizę;

6.15. užtikrina būtinus pokyčius, glaudžiai bendradarbiaudamas su kitomis savivaldybei pavaldžiomis institucijomis, išoriniais partneriais (turizmo agentūromis, žurnalistais, komunikacijos partneriais) ir klientais;

6.16. dalyvauja ir teikia informaciją turizmo mugėse, renginiuose ir misijose;

6.17. teikia pasiūlymus įstaigos darbo ir veiklos planų sudarymui;

6.18. kuria ir teikia pasiūlymus dėl turizmo maršrutų, turizmo renginių, rekreacinių programų;

6.19. įgyvendina kitus direktoriaus nurodymus, kurie yra jo kompetencijos ribose.

**IV. TEISĖS**

7. Turizmo plėtros vadovas turi teisę:

7.1. pagal pavestus įgaliojimus pasirinkti darbų atlikimo tvarką ir procedūras;

7.2. gauti savalaikę informaciją, būtiną savo veiklai atlikti;

7.3. teikti pasiūlymus darbo organizavimui gerinti, veiklai tobulinti ir vystyti;

7.4. kelti kvalifikaciją pagal suderintą darbuotojų kvalifikacijos kėlimo programą;

7.5. į atostogas ir poilsį.

**V. ATSKAITOMYBĖ IR ATSAKOMYBĖ**

8. Turizmo plėtros vadovas tiesiogiai pavaldus direktoriui;

9. Turizmo plėtros vadovas teisės aktų nustatyta tvarka atsako už:

9.1. funkcijų, išvardintų šiame Turizmo plėtros vadovo pareigybės aprašyme ir Lazdijų TIC įstatuose, atlikimą;

9.2. Lietuvos Respublikos įstatymų ir kitų teisės aktų, Lazdijų rajono savivaldybės tarybos sprendimų, Lazdijų rajono savivaldybės mero potvarkių, Lazdijų rajono savivaldybės administracijos direktoriaus įsakymų, direktoriaus įsakymų ir kitų teisės aktų tinkamą įgyvendinimą Lazdijų TIC;

9.3. Lazdijų TIC turto, darbo priemonių tausojimą ir priežiūrą.

10. Turizmo plėtros vadovui, pažeidusiam darbo drausmę, Lietuvos Respublikos įstatymų numatyta tvarka gali būti skiriamos drausminės nuobaudos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)